Dis nou tyd om probleme te takel | Netwerk24
Dis nou tyd om probleme te takel
Deur Mark van Eyssen, Paarl 09 November 2019 00:00
Dit is 117 jaar ná die ABO en ons gee die Engelse 'n afgedankste rugbyloesing. Net weer 'n waarskuwing dat ons reënboognasie nooit die handdoek sal ingooi nie. Hierdie Springbokspan is 'n eenheid. Hulle is Suid-Afrikaners en vriende. Hulle sien nie mekaar se velkleur raak nie. Hulle wil vir hul kinders 'n toekoms in Suid-Afrika skep.
My woorde aan ons president, toe hy Saterdag op die kassie verskyn, was: "Cyril Ramaphosa, die tyd het aangebreek dat jy jou werk doen . . . Die tyd is nou!" Laat ons die Springbokke se voorbeeld volg en saamstaan om die land tot sy reg te laat kom.
Sake, regering, kerk en sport moet in ons gemeenskappe om die tafel gaan sit en praat om ons uitdagings die hoof te bied.